పుట్టపాక చీర

పుట్టపాక చీరల తెలంగాణ రాష్ట్రం, యాదాద్రి - భువనగిరి జిల్లా, నారాయణపూర్ మండలంలోని పుట్టపాక గ్రామంలో తయారవుతున్న చేనేత చీర. పట్టువస్త్రాల్లో మేటి డిజైన్లకు పేరుగాంచి, వన్నె తగ్గని మర మగ్గాలతో పుట్టపాక పట్టుకు ప్రాధాన్యతనిచ్చే పట్టుపుట్టగా మార్మోగుతోంది. 

 నేత పరిశ్రమ 
పుట్టపాక చీరల డిజైన్ 200 పైగా సంవత్సరాల నాటిది. ఇతర చీరల వాటికంటే పుట్టపాక చీరలలో నిలువు పోగులు, అడ్డపోగులు ఇకత్ వార్ప్ కు సంబంధించినవే ఉంటాయి.ఇది దగ్గరగా సంబల్ పురి చీరను పోలివుంటుంది.

 కుటీర పరిశ్రమ 
1980 సం.లో ఇతర ప్రాంతాల నుండి పుట్టపాకకు సుమారు 400 చేనేత కుటుంబాలు వలస వచ్చాయి. ఈ పరిశ్రమ సంక్షోభంలో కూరుకొని నష్టాలబాట పట్టడంతో దాదాపు సగంమంది తిరిగి వెళ్లిపోయారు. ఇన్ని కష్టాలున్నప్పటికీ ప్రస్తుతం 500పైగా చేనేత మగ్గాలు నడుస్తున్నాయి. ఇందులో పుట్టపాక చేనేత కార్మికులు సభ్యులుగా ఉంటారు. పుట్టపాక చీరలు పోచంపల్లి చీరలుగా విక్రయించబడుతాయి. చేనేతరంగం పరంగా ఈ గ్రామం నుంచి కృషి చేసిన వాళ్లెంతోమంది ఉన్నారు.

 పురస్కారాలు 
 నాలుగో అత్యున్నత పౌర పురస్కారం (పద్మశ్రీ అవార్డు) 
 గజం అంజయ్య చేనేత డిజైన్ కేటగిరీలో 2013 లో పద్మశ్రీ అవార్డు అందుకున్నాడు. గజం గోవర్ధన్ చేనేత డిజైన్ కేటగిరీలో 2011లో పద్మశ్రీ అవార్డు అందుకున్నాడు. చేనేతరంగంలో చేసిన కృషికి ఫలితంగా పుట్టపాకకు చెందిన ఈ ఇద్దరికి భారత ప్రభుత్వ అత్యుత్తమ అవార్డు పద్మశ్రీ లభించింది. పుట్టపాకకే ప్రత్యేకమైన డబుల్ ఇక్కత్ ప్రకృతి రంగులతో 108 డిజైన్లతో రూపొందించిన వస్త్రానికిగానూ జాతీయ అవార్డుకు ఎంపికయ్యాడు.

 జాతీయ పురస్కారం 
 పిల్లలమర్రి రాధాకృష్ణమూర్తి, కొలను బుచ్చి రాములు (జాతీయ పురస్కారం, 2016, ఆగస్టు 7న జాతీయ చేనేత దివస్, వారణాసిలో ప్రధాని మోదీ చేతుల) మీదుగా అందుకున్నారు. 

 ఇవీ చదవండి 

 గజం అంజయ్య
 పోచంపల్లి చీర
 తేలియా రుమాల్

 మూలాలు 

 వెలుపలి లంకెలు 

వర్గం:భారతీయ హస్తకళలు
వర్గం:తెలంగాణ భౌగోళిక గుర్తింపులు
వర్గం:చీరలు
వర్గం:యాదాద్రి భువనగిరి జిల్లా
వర్గం:చేనేత